ferðamála - , iðnaðar - og nýsköpunarráðherra ( Þórdís Kolbrún R. Gylfadóttir ) ( S ) : Herra forseti . Fyrst til að svara spurningunni um meinta stefnubreytingu hvað varðar framlögin þá er svarið við því í rauninni : Nei , það er engin stefnubreyting . Við einfaldlega litum á það raunsætt að það taki tíma að forma þennan sjóð . Það þarf að vanda mjög til verka og koma líka skilaboðunum áfram : Af hverju erum við að stofna hann ? Hvernig á hann að líta út ? Hvaða kröfur gerum við ? Hvernig á að skipa hann ? Hvert eigum við að leita ? o.s.frv . Það er ástæðan fyrir því að við náum í rauninni ekki að koma honum á fót og byrja að fjárfesta innan þessa árs og þess vegna eru fjármunirnir lægri . Þeir fjármunir sem gert var ráð fyrir taka síðan við á árinu þar á eftir . Varðandi umhverfið erum við hv. þingmaður ekki alveg sammála um gjaldmiðlamál og við höfum áður tekið þá umræðu hér , örugglega undir sömu formerkjum og nú . Ég er þeirrar skoðunar að skammstöfun gjaldmiðilsins skipti ekki öllu máli heldur allt ytra umhverfi . Mér finnst við hafa sýnt undanfarin misseri að við erum að ná miklu betri tökum á ytri þáttum , hér skiptir máli allur stöðugleiki , hvort sem það er stöðugleiki á vinnumarkaði , stöðugleiki í pólitíkinni o.s.frv. og ríkisfjármálin í stóru myndinni . Þeir þættir hafa áhrif á þróun gjaldmiðilsins . Ég finn fyrir því þegar ég fer og hitti nýsköpunarfyrirtæki , hvort sem þau eru stór eða smá , ný eða gömul , að það er ákveðinn samhljómur þar , mörg þeirra myndu gjarnan vilja hafa annan gjaldmiðil þannig að ég ætla ekki að þykjast ekki kannast við það . En nýsköpunarstefnan sem við höfum verið að vinna að gengur öll út á það að umhverfið hér sé betra en hefur verið og hvernig við komumst úr fyrstu tröppu sem nýsköpunarlandið Ísland í ( Forseti hringir . ) u.þ.b. þá fjórðu . Ég legg áherslu á og set mér það markmið að okkur takist að gera umhverfið þannig að við séum sérstaklega að trekkja að slík fyrirtæki og halda þeim hér á landi .